Forslag til vedtægtsændring

 Da vi kan konstatere at det er særdeles vanskeligt at finde kandidater til vandværkets bestyrelse, finder jeg det uheldigt at vi, som ved sidste generalforsamling, måtte sige farvel til en suppleant på grund af begrænsningen i vedtægterne. Vi havde 3 kandidater som alle fik stemmer, men jf. § 11 kan vi kun have 2.

Jeg foreslår derfor en ændring jf. nedenstående.

 Med venlig hilsen

 Jens Bergholdt

 Næstformand

 Hestehave Vandværk a.m.b.a.

Den med rødt markerede tekst foreslås ændret til:

Herudover vælges hvert år mindst 2 suppleanter, som ved afgang fra bestyrelsen tiltræder efter opnået stemmetal.

***§ 11 bestyrelsen***

Selskabets bestyrelse består af 5 medlemmer, valgt blandt medlemmerne

for 2 år ad gangen, idet der hvert år på den ordinære generalforsamling

afgår skiftevis 2 og 3 medlemmer.

Herudover er hvert år valgt 2 suppleanter, som ved afgang fra bestyrelsen tiltræder efter opnået stemmetal. Sådanne bestyrelsesmedlemmer

indtræder i det afgåede medlems resterende valgperiode.

Genvalg af bestyrelsesmedlemmer og suppleanter kan finde sted.

Bestyrelsen konstituerer sig selv. Den er beslutningsdygtig, når mindst

halvdelen af medlemmerne er til stede. Bestyrelsen kan til varetagelsen af

den daglige drift ansætte fornødent personale og ligeledes afholde de efter

dens eget skøn nødvendige udgifter til administration, reparation og

vedligeholdelse.

Bestyrelsen har ansvar for regnskabsførelsen og opstiller årsregnskab og

budget.

Bestyrelsen fastsætter selv sin forretningsorden og fører

**beslutningsreferat**, der underskrives af de tilstedeværende

bestyrelsesmedlemmer.

Anlægsvirksomhed, der overstiger det vedtagne budget incl. eventuelle

henlæggelser, skal forelægges generalforsamlingen.

Bestyrelsen kan i tilfælde af overtrædelse af konkrete påbud pålægge

overtræderen en særafgift, som skal fremgå af takstbladet.